Noteikumu (grozījumu) projekts 25-TA-2648
Izdrukāts 29.07.2026. 22.52 - 1.0 Redakcija
Noteikumu (grozījumu) projekts 25-TA-2648
Izdrukāts 29.07.2026. 22.52 - 1.0 Redakcija
Grozījumi Ministru kabineta 2018. gada 21. augusta noteikumos Nr. 537 "Sadzīves atkritumu masas un tilpuma attiecības mērījumu veikšanas kārtība un nosacījumi"
Izdoti saskaņā ar Atkritumu apsaimniekošanas likuma
39. panta sestās daļas 1., 2. un 3. punktu
· Izdarīt Ministru kabineta 2018. gada 21. augusta noteikumos Nr. 537 "Sadzīves atkritumu masas un tilpuma attiecības mērījumu veikšanas kārtība un nosacījumi" (Latvijas Vēstnesis, 2018, 168. nr.) šādus grozījumus:
· 1. Papildināt ar 3.3. apakšpunktu šādā redakcijā:
· "3.3. pašvaldība nosaka faktisko atkritumu masas un tilpuma attiecību, izmantojot šo noteikumu 2. punktā minētā atkritumu apsaimniekotāja pašvaldībai sniegtos datus par iepriekšējā kalendārā gada laikā attiecīgajā sadzīves atkritumu apsaimniekošanas zonā savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par iepriekšējā kalendārā gada laikā no šo noteikumu 2. punktā minētā atkritumu apsaimniekotāja pieņemto nešķiroto sadzīves atkritumu masu (tonnās) no attiecīgās sadzīves atkritumu apsaimniekošanas zonas."
· 2. Izteikt 5.3. apakšpunktu šādā redakcijā:
· "5.3. pašvaldības pārstāvja dalību sadzīves atkritumu masas un tilpuma noteikšanā;".
· 3. Papildināt ar 5.4. apakšpunktu šādā redakcijā:
· "5.4. kārtību, kādā tiek reģistrēti un iesniegti pašvaldībā sadzīves atkritumu masas un tilpuma noteikšanas rezultāti gadījumā, ja pašvaldība nosaka sadzīves atkritumu masas un tilpuma attiecību atbilstoši šo noteikumu 3.3.apakšpunktam."
· 4. Izteikt 9. punktu šādā redakcijā:
· "9. Ja pašvaldība nosaka sadzīves atkritumu masas un tilpuma attiecību atbilstoši šo noteikumu 3.1. vai 3.2.apakšpunktam, atkritumu apsaimniekotājs šo noteikumu pielikumā minēto informāciju par iepriekšējā kalendāra gadā veiktajiem sadzīves atkritumu masas un tilpuma mērījumiem vai aprēķināto masas un tilpuma attiecību un piemērojamo koeficientu līdz kārtējā gada 1. martam rakstveidā iesniedz pašvaldībā, ar kuru tas atbilstoši Atkritumu apsaimniekošanas likuma 18. pantam ir noslēdzis līgumu par sadzīves atkritumu apsaimniekošanu attiecīgajā sadzīves atkritumu apsaimniekošanas zonā."
· 5. Papildināt ar 11. punktu šādā redakcijā:
· "11. Šo noteikumu 3.3. apakšpunktā noteiktā faktisko atkritumu masas un tilpuma attiecības noteikšana ir piemērojama, sākot no 2026. gada 1. jūlija."

